બનાવના 11 દિવસ બાદ એકાએક આ યુવતીને શું થયું કે તેણે અજય નામના પોલીસવાળા સામે અડાજણ પોલીસ મથકમાં છેડતીનો ગુનો નોંધાવ્યો હતો. સૂત્રોમાંથી સાંપડતી માહિતી મુજબ જે જગ્યાએ ઘટના બની હોવાનો ઉલ્લેખ ફરિયાદમાં કરાયો છે તે જગ્યાએથી અગાઉ પોલીસે દારૂ કબજે કર્યો હતો. આ વાતને ધ્યાને લઈ પોલીસને ખોટી રીતે ફસાવી દેવા માટે ગુનો નોંધાયો છે. જોકે, સત્ય તો પોલીસની તપાસના અંતે જ સામે આવશે. હાલ અડાજણના પોલીસ ઇન્સ્પેક્ટર તપાસ કરી રહ્યા છે.